હવે આવા લોકો કહેશે તો રીવ્યુ કેવો હોય…? સ્પષ્ટ છે કે રીવ્યુ એ માત્ર રીવ્યુ જ રહે તો સારું, એ ખુશામત ન બની જાય એટલું જ ધ્યાન રાખવું રહ્યું. કારણ કે તટસ્થ પણું સતત ગુજરાતી ફિલ્મ ઇન્ડસ્ટ્રીમાં ઘટતું જઈ રહ્યું છે. છેલ્લો દિવસ જેવી સરસ મુવી પછી, ગુજરાતી ફિલ્મ ઇન્ડસ્ટ્રીમાં જે રીતે સુવર્ણકાળ આવ્યો છે એના પર ગુજરાતી ઇન્ડસ્ટ્રીનો આખોય આધાર રહેલો છે. એટલે જો આવા માખણ ઘેલા કે પક્ષપાતી રીવ્યુ લખાવાના બંધ નહિ થાય તો ગુજરાતી ઇન્ડસ્ટ્રીની લોકપ્રિયતા ઉપર પ્રશ્નાર્થ મુકાઈ જશે…? એક ગુજરાતી તરીકે આપણે એને પ્રોત્સાહન આપવાનું છે, પણ એનો અર્થ સાવ એવોય નહી કે ભૂલો સાવ અવગણી દેવામાં આવે. ટીકા ટીપ્પણી પર વધુ સુંદર બનાવવા માટેનો અવકાશ પૂરો પડે છે.